170. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.ΑΣΦΑΛΙΣΕΩΝ Αριθ. Φ.21/21/3623 της 21 Νοεμ./12 Δεκ. 1985(ΦΕΚ Β΄ 744) Θέσπιση Κανονισμού Ασφάλισης ΙΚΑ με Μηχανογραφικό Σύστημα. Έχοντας υπόψη: 1.Τις διατάξεις του άρθρ. 16 του Α.Ν. 1846/51 «περί Κοινωνικών Ασφαλίσεων» όπως τροποποιήθηκαν μεταγενέστερα. 2.Τις διατάξεις της παρ. 2 του άρθρ. 5 του Νόμ. 861/79. 3.Τη διάταξη του άρθρ. 20 παρ. 1 του Νόμ. 1469/84. 4.Τις 266 και 289 αποφάσεις του Δ.Σ. του ΙΚΑ που λήφθηκαν κατά τις 22/12.9.85 και 24/3.10.85 συνεδριάσεις του αντίστοιχα και υποβλήθηκαν σ’ εμάς με την Ε40/50/16.10.85 αναφορά του Ιδρύματος. 5.Την 747/7.8.85(ΦΕΚ 487 τ.Β΄) απόφαση του Πρωθυπουργού και του Υπουργού Υγείας, Πρόνοιας Κοινωνικών Ασφαλίσεων «Ανάθεση αρμοδιοτήτων στην Υφυπουργό Κοινωνικών Ασφαλίσεων», αποφασίζουμε: Εγκρίνουμε τη θέσπιση Κανονισμού Ασφάλισης ΙΚΑ με Μηχανογραφικό Σύστημα που έχει ως ακολούθως: ΚΑΝΟΝΙΣΜΟΣ ΑΣΦΑΛΙΣΗΣ ΙΚΑ ΜΕ ΜΗΧΑΝΟΓΡΑΦΙΚΟ ΣΥΣΤΗΜΑ Γενικά Άρθρ.1.-1.Οι διατάξεις του παρόντος κανονισμού, που προβλέπεται από το άρθρ. 20 παρ. 1 του Νόμ. 1469/84, έχουν ως σκοπό τους την παρακολούθηση από το ΙΚΑ των ασφαλιστικών στοιχείων των ασφαλισμένων και των λογαριασμών των εισφορών, με τη χρήση μηχανογραφικών μέσων και την κατάργηση παράλληλα των ενσήμων. 2.α)Οι διατάξεις του Κανονισμού εφαρμόζονται για τους ασφαλισμένους και εργοδότας των ασφαλιστικών περιοχών Υποκ/των Χαλκίδας και Λαυρίου. Ως ημερομηνία έναρξης εφαρμογής αυτών ορίζεται η πρώτη του επόμενου μήνα από τη δημοσίευση του Κανονισμού στην Εφημερίδα της Κυβέρνησης με εξαίρεση τις διατάξεις του άρθρ. 5 για τις οποίες ως ημερομηνία έναρξης εφαρμογής τους ορίζεται η 1.1.1986. «Από 1.1.93 οι διατάξεις του Κανονισμού έχουν εφαρμογή και στους ασφ/νους και εργοδότες των ασφ/κών περιοχών των διοικητικών μονάδων Ιωαννίνων, Μετσόβου Κόνιτσας, Πατρών, Άνω Πόλης, Αγ. Αλεξίου Ρίου και Κ. Αχαΐας.». Το μέσα σε « » εδάφιο, προστέθηκε από την παρ. 1 της Φ.21/41/12 Φεβρ.-2 Μαρτ. 1993 (ΦΕΚ Β΄ 114), απόφ. Υπ. Υγείας, Πρόνοιας και Κοινωνικών Ασφαλίσεων. «Από 1.1.1996 οι διατάξεις του Κανονισμού έχουν εφαρμογή και στους ασφαλισμένους και εργοδότες των ασφαλιστικών περιοχών των διοικητικών μονάδων Ηγουμενίτσας, Παραμυθιάς και Φιλιατών». Το μέσα σε « » εδάφιο προστέθηκε από την Φ.21/1426/24 Ιουλ.-19 Αυγ. 1996 (ΦΕΚ Β΄ 679), απόφ. Υπ. Εργασίας και Κοινων. Ασφαλίσεων. «Από 1.7.96 οι διατάξεις του Κανονισμού έχουν εφαρμογή και στους ασφαλισμένους και εργοδότες των ασφ/κών περιοχών των διοικητικών μονάδων Θεσ/νίκης , 25ης Μαρτίου, Ιωνίας, Καλαμαριάς Νεάπολης Πύλης Αξιού, Τούμπας, Λαγκαδά, Ευόσμου, Βασιλικών, Ν. Μηχανιώνας, Ηρακλείου, Καμινίων Κρήτης, Ν. Αλικαρνασσού, Λιμένα χερσονήσου και Βιάννου». Το μέσα σε « » εδάφιο, προστέθηκε ως άνω από την Φ.21/1715/5-11 Σεπτ. 1996 (ΦΕΚ Β΄ 841), απόφ. Υπ. Εργασίας και Κοινων. Ασφαλίσεων. β)Εξαιρούνται της εφαρμογής των διατάξεων του Κανονισμού: βα)Οι ασφαλιζόμενοι κατά τις διατάξεις των άρθρ. 35-51 του Κανονισμού Ασφάλισης ΙΚΑ (Κανονισμός Ασφάλισης Οικοδόμων) (κατωτ. σελ. 93). ββ)Οι ασφαλιζόμενοι μέσω άλλων μηχανογραφικών συστημάτων (φορτοεκφορτωτών, Πωλητών Λαϊκών Αγορών, Μηχανογραφικών Μέσων μεγάλων επιχειρήσεων κλπ.). βγ)Οι προαιρετικά ασφαλιζόμενοι και οι αυτοτελώς απασχολούμενοι. βδ)Οι ειδικές κατηγορίες ασφαλισμένων και εργοδοτών για τους οποίους έχει καθιερωθεί ειδικός τρόπος καταβολής εισφορών ή αναγνώριση υπηρεσίας στην ασφάλιση του ΙΚΑ (αναγνώριση χρόνου στρατιωτικής υπηρεσίας κ.λ.π.). γ)Επέκταση της εφαρμογής των διατάξεων του Κανονισμού σε άλλες κατηγορίες εργαζομένωνασφ/νων ή εργοδοτών ή σε άλλες ασφαλιστικές περιοχές επιτρέπεται με τροποποίηση του παρόντος. 3.Οι διατάξεις του Κανονισμού Ασφαλίσεως ΙΚΑ εξακολουθούν να ισχύουν κατά το μέρος που δεν τροποποιούνται από τον παρόντα Κανονισμό. Τηρούμενα Στοιχεία Άρθρ.2.-Για την εφαρμογή του Κανονισμού εκδίδονται από το ΙΚΑ τα παρακάτω παραστατικά, ο τύπος και μορφή των οποίων καθορίζονται από αυτό. 1.Ασφαλιστικό Βιβλιάριο Απασχολουμένου (ΑΒΑ): Περιέχει μηχανογραφικά προεκτυπωμένα τα  ατομικά στοιχεία του ασφαλισμένου (επώνυμο, όνομα, πατρώνυμο, μητρώνυμο αριθμό μητρώου ασφαλισμένου, έτος γέννησης, αριθμό αστυνομικής ταυτότητας) και χρησιμεύει για να κατά(Αντί για τη σελ. 70,859) Σελ. 70,859(α) Τεύχος 1299-Σελ. 93 Ίδρυμα Κοινωνικών Ασφαλίσεων 15Β.Β.α.170 χωρεί σ΄ αυτό ο εργοδότης τα στοιχεία απασχόλησης και εισφορών. Μέχρι την έκδοση των ανωτέρω προεκτυπωμένων ΑΒΑ καθώς και στην περίπτωση που υπάρχει αντικειμενική αδυναμία να συγκεντρώσει ο εργοδότης τα ΑΒΑ των μισθωτών του, το ΙΚΑ μπορεί να χορηγεί βιβλιάρια σχετικού τύπου μη προεκτυπώμενα, για τις ανωτέρω καταχωρήσεις. Το θεωρημένο από το ΙΚΑ αντίγραφο της ΑΒΑ αποτελεί αποδεικτικό της καταχωρημένης σ’ αυτό ασφάλισης και χρησιμοποιείται από τον ασφαλισμένο για τη λήψη βραχυπρόθεσμων παροχών κατά τις διατάξεις που ισχύουν, μέχρι να εκδοθεί το προβλεπόμενο από την επόμενη παράγραφο Ατομικό Δελτίο Ασφάλισης (ΑΔΑ). 2.Ατομικό  Δελτίο Ασφάλισης (ΑΔΑ): Παράγεται για κάθε ασφαλισμένο από τη μηχανογραφική υπηρεσία του ΙΚΑ, μετά την επεξεργασία του ανωτέρω ΑΒΑ και απεικονίζονται σ΄ αυτό τα ασφαλιστικά στοιχεία, ιδίως ημέρες απασχόλησης, αποδοχές, εισφορές, κλάδος ασφάλισης του ασφαλισμένου, όπως αυτά καταχωρήθηκαν στον τηρούμενο μηχανογραφικά λογαριασμό του. Το ΑΔΑ υποκαθιστά το ασφαλιστικό βιβλιάριο ή ΔΑΤΕ για να αποδεικνύει ο ασφαλισμένος την ασφαλιστική του σχέση. 3.Βιβλιάριο Υποχρέωσης - Καταβολής Εισφορών- (Β.Υ.Κ.Ε.): Περιέχει εκτυπωμένα από το ΙΚΑ τα στοιχεία του εργοδότη (επωνυμία, διεύθυνση, αριθμό μητρώου εργοδότη) και χρησιμεύει για να δηλώνει ο εργοδότης κάθε μήνα, το ύψος των ασφαλιστικών του υποχρεώσεων προς το ΙΚΑ, συγκεκριμένης χρονικής περιόδου, και να καταβάλλει μετρητοίς τις εισφορές, χωρίς την προμήθεια ενσήμων. Υποχρεώσεις - ασφαλισμένων Άρθρ.3.-Ο ασφαλισμένος που υπάγεται στις διατάξεις του Κανονισμού υποχρεούται: 1.Να επιμελείται για την απογραφή του στο σύστημα και τον εφοδιασμό του με το σχετικό Α.Β.Α., το οποίο και να παραδίδει στον εργοδότη του. 2.Να υπογράφει τη σχετική δήλωση, που υπάρχει στο Α.Β.Α., αφού λάβει γνώση των ασφαλιστικών εγγραφών που καταχωρεί σ΄ αυτό ο εργοδότης του. 3.Να επιμελείται της παραλαβής από τον εργοδότη του της θεωρημένης από το ΙΚΑ σελίδας του Α.Β.Α. Σελ. 70,860(α) Τεύχος 1299-Σελ. 94 4.Να δηλώνει έγκαιρα στο ΙΚΑ, μέσα στην προβλεπόμενη από το άρθρ. 26 παρ. 8α του Α.Ν. 1846/51 προθεσμία, κάθε αντίρρησή του σχετική με τα αναγραφόμενα στο Α.Β.Α ασφαλιστικά στοιχεία από τον εργοδότη. 5.Να επιμελείται για την παραλαβή του Ατομικού Δελτίου Ασφάλισις (Α.Δ.Α.). Να συγκρίνει τις ασφαλιστικές εγγραφές του Α.Δ.Α. με τις αντίστοιχες του Α.Β.Α. και να υποβάλλει στο ΙΚΑ τις ενδεχόμενες αντιρρήσεις του, μέσα στην προβλεπόμενη από το άρθρ. 26 παρ. 8 του Α.Ν. 1846/51 εξάμηνη προθεσμία. 15Β.Β.α.170 Ίδρυμα Κοινωνικών Ασφαλίσεων Υποχρεώσεις εργοδοτών Άρθρ.4.-Οι εργοδότες που υπάγονται στις διατάξεις του Κανονισμού αυτού υποχρεούνται: 1.Να καταχωρούν κάθε μήνα τα ασφαλιστικά στοιχεία (αποδοχές, εισφορές, ημέρες εργασίας ασφάλιστρο και κλάδο ασφάλισης) στο Α.Β.Α. των μισθωτών που απασχόλησαν το μήνα αυτό, όπως αυτά αναγράφονται στις μισθολογικές καταστάσεις. 2.Μετα τη λήξη κάθε ημερολογιακού εξάμηνου να συγκεντρώνουν όλα τα ΑΒΑ των μισθωτών τους οποίους απασχόλησαν το συγκεκριμένο εξάμηνο, να καταχωρούν σ’ αυτά τα ασφαλιστικά στοιχεία των ασφαλισμένων (περίοδος απασχόλησης, ημέρες, αποδοχές, εισφορές, κλάδος ασφάλισης), να τα αθροίζουν, να συμπληρώνουν και να υπογράφουν την προβλεπόμενη σχετική «δήλωση εργοδότη» και με συνοδευτική κατάσταση να τα υποβάλλουν στο αρμόδιο Υποκ/μα του ΙΚΑ μέσα σ’ ένα μήνα από το τέλος κάθε ημερολογιακού εξαμήνου (μέχρι 31/7 για το πρώτο εξάμηνο και μέχρι 31/1 για το δεύτερο). 3.Να παραδίδουν στους ασφαλισμένους τις θεωρημένες από το ΙΚΑ σελίδες Α.Β.Α. 4.Η κατά τα παραπάνω υποχρέωση υποβολής του ΑΒΑ στο ΙΚΑ και παράδοση των θεωρημένων σελίδων αυτού στον ασφαλισμένο υφίσταται και κατά τη διάρκεια του εξαμήνου απασχόλησης, εφόσον συντρέχει ειδικός λόγος, ιδίως, αποχώρηση, απόλυση, λήψη παροχών. 5.Να προμηθεύονται από το ΙΚΑ τα ειδικού τύπου ΑΒΑ που προβλέπονται από το άρθρ. 2 παρ. 1 για τους μισθωτούς για τους οποίους υπάρχει αντικειμενική αδυναμία έκδοσης και υποβολής ΑΒΑ. Τα ΑΒΑ αυτά υποβάλλονται στο ΙΚΑ κατά τα προαναφερθέντα με ειδική συνοδευτική κατάσταση. «6.Να υποβάλλουν μέσα στην προβλεπόμενη από το άρθρ. 26 παρ. 3 του Α.Ν. 1846/1951,όπως ισχύει κάθε φορά, προθεσμία καταβολής εισφορών, δήλωση με το ΒΥΚΕ, που να αναφέρει το ύψος των υποχρεώσεων που έχουν από εισφορές για τους μισθωτούς που απασχόλησαν κατά την αντίστοιχη περίοδο. Η κατά τα ανωτέρω δήλωση υποβάλλεται σε συμβεβλημένη με το ΙΚΑ τράπεζα της περιοχής του Υποκ/τος ή στο ΙΚΑ, με ταυτόχρονη καταβολή του συνόλου ή τμήματος των δηλουμένων εισφορών. Σε περίπτωση μη καταβολής εισφορών η δήλωση υποβάλλεται αποκλειστικά και μόνο στο ΙΚΑ. Αν το ποσό που καταβάλλεται υπολείπεται του ποσού που ο εργοδότης δήλωσε ότι έχει υποχρέωση να καταβάλλει, επιβάλλεται σε βάρος του Πράξη Επιβολής Εισφορών. Η παρ. 6 αντικαταστάθηκε ως άνω από την παρ. 2 της Φ.21/300/5-13 Απρ. 1999 (ΦΕΚ Β΄ 355), απόφ. Υπ. Εργασίας και Κοιν. Ασφαλίσεων. 7.Σε βάρος των εργοδοτών που δεν καταβάλλουν τις εισφορές και δεν έχει λήξει η προβλεπόμενη στην παρ. 2 του παρόντος προθεσμία υποβολής των ΑΒΑ ή έχουν υποβάλλει τα ΑΒΑ των απασχολουμένων τους και δεν έχουν καταβάλλει τις αντίστοιχες εισφορές, συντάσσεται ΠΕΕ. 8.Οι Πράξεις Επιβολής Εισφορών των παρ. 6 και 7 του παρόντος άρθρου πρέπει να περιέχουν τα στοιχεία που αναγράφονται στην περίπτ. βα΄ της παρ. 11 του άρθρ. του Α.Ν. 1846/1951 μη απαιτουμένης της αναγραφής των στοιχείων της υποπερίπτ. ββ΄του ιδίου άρθρου. Οι μισθωτοί για τους οποίους επιβάλλονται οι παραπάνω πράξεις τακτοποιούνται ασφαλιστικά με τα υποβαλλόμενα από τον εργοδότη ΑΒΑ». Οι μέσα σε « » παρ. 7 και 8 προστέθηκαν από την παρ. 2 της Φ1/300/5-13 Απρ. 1999 (ΦΕΚ Β 355΄) απόφ. Υπ. Εργασίας και Κοινων. ασφαλίσεων. Κυρώσεις Άρθρ.5-(Καταργήθηκε από το δεύτερο εδάφιο του άρθρ. 57 Νόμ. 2676/4-5 Ιαν. 1999, ΦΕΚ Α 1, κατωτ. αριθ. 230, με το οποίο εδάφιο καθορίστηκε και η έναρξη ισχύος της άνω κατάργησης). (Μετά τη σελ. 70,860(α) Σελ.70,8601 Τεύχος 1299-Σελ. 95 Ίδρυμα Κοινωνικών Ασφαλίσεων 15Β.Β.α.170 15Β.Β.α.170 Ίδρυμα Κοινωνικών Ασφαλίσεων 